cyanic-selkie/wikianc huggingface dataset:
Pembunuhan beramai-ramai Zamfara 2022
Pembunuhan beramai-ramai
Bermula sekitar jam 12:45 tengah hari, pada hari Selasa, 4 Januari, sekumpulan penyamun lelaki bersenjata bermotosikal yang jumlahnya dianggarkan antara 300–500 orang memasuki bandar Kurfar Danya, menandakan permulaan siri serangan ke atas kampung di Anka dan Bukkuyum kawasan kerajaan tempatan Zamfara. Kumpulan tersebut menembak penduduk kampung ketika merompak dan membakar rumah mereka. Selama dua hari, para penyamun bersenjata mengepung bandar Kurfa dan Rafin-Gero tanpa campur tangan kerajaan. Lima penempatan berbeza telah dimusnahkan oleh penyamun. Seorang mangsa yang terselamat menyifatkan penyamun sebagai menembak "sesiapa sahaja yang kelihatan."
Pembunuhan beramai-ramai berakhir pada hari Khamis, 6 Januari, selepas pasukan tentera memintas penyamun. Seorang ketua penyamun bernama Bello Turji dituduh bertanggungjawab atas pembunuhan beramai-ramai itu.
Kesudahannya
Lebih sepuluh ribu orang menjadi pelarian dalaman dan lima penempatan dibakar. Ramai orang masih hilang. Banyak sumber telah dicuri, dengan anggaran 2,000 ekor lembu telah diambil oleh penyamun. Pihak berkuasa Nigeria tiba ke daerah untuk membantu mengatur pengebumian besar-besaran, dan masih aktif. Usaha bantuan sedang dijalankan.
Serangan oleh penyamun tidak berhenti, dan pada 10 Januari, penyamun menyerbu kampung Zamfaran di Yar Kuka, menculik dua belas orang, termasuk ketua kampung, isteri dan saudara lelakinya, dan dua pelombong dari Burkina Faso. Keesokan harinya, penyamun menyerbu Kadauri di Maru LGA, menculik enam wanita. Pada hari Selasa, 11 Januari penyamun membunuh 51 orang awam dari Plateau dan Negeri Niger dalam kejadian yang sama.
Pada 12 Januari, gabenor Zamfara, Bello Matawalle mengumumkan ketidakamanan telah menjadi "ancaman wujud" di negeri itu dan Barat Laut Nigeria secara keseluruhan, dan menuntut kerajaan persekutuan untuk melibatkan diri lebih jauh ke dalam konflik itu.
Warga Nigeria
Pada 8 Januari, Presiden Nigeria Muhammadu Buhari mengecam pembunuhan itu, sambil menambah bahawa Nigeria akan berusaha untuk membanteras keganasan di negara itu. Bekas Setiausaha Kerajaan Persekutuan Anyim Pius Anyim berkata beliau sedih dengan pembunuhan itu, mengecam "kemusnahan nyawa dan harta benda" oleh pelaku.
Emir Anka dan Bukkuyum, Alhaji Attahir Ahmad dan Alhaji Muhammad Usman masing-masing, mensarankan keselamatan yang lebih ketat di kawasan itu. Bello Matawalle segera melakukan lawatan ke bandar yang terjejas, bertemu dan bercakap dengan mangsa dan keluarga mereka yang terselamat. Beliau mengkritik media kerana dikatakan membesar-besarkan anggaran korban, mengatakan media "telah memetik pelbagai angka kematian yang menakutkan yang timbul daripada serangan oleh penyamun yang melarikan diri baru-baru ini."
All Progressive Congress mengecam insiden itu, menyatakan ia akan menyokong Angkatan Bersenjata Nigeria dalam usahanya untuk menjejaki pelaku. John James Akpan Udo-Edehe bagi pihak partinya menyampaikan "takziah yang mendalam kepada keluarga yang kehilangan orang tersayang dan bersimpati dengan kerajaan dan rakyat Zamfara".
Kongres Buruh Nigeria mengecam pembunuhan beramai-ramai dan "kejahatan dan tidak berperikemanusiaan" yang dilakukan oleh penyamun.
Antarabangsa
Kementerian Luar Negeri Turki memberi maklumbalas sebagai "amat sedih menerima berita bahawa lebih seratus orang awam kehilangan nyawa mereka semasa beberapa serangan di Zamfara."
Pada 10 Januari, Setiausaha Agung Pertubuhan Bangsa-Bangsa Bersatu, António Guterres menzahirkan kecaman terhadap insiden itu, memberikan sokongan kepada operasi anti-keganasan di Nigeria, memberitahu pihak berkuasa Nigeria untuk "berusaha keras untuk membawa mereka yang bertanggungjawab atas jenayah kejam ini ke muka pengadilan". Guterres mengesahkan solidariti PBB dengan negara itu.
Pertubuhan Kerjasama Islam mengecam kejadian itu, menyatakan empati kepada mangsa.
Kazuki Sakurada
adalah pemain bola sepak Jepun. Dia bermain untuk Thespakusatsu Gunma.
Pembunuhan beramai-ramai Zamfara 2022
Antarabangsa
Menteri Luar Mesir menyatakan takziah dan mengutuk pembunuhan beramai-ramai tersebut sebagai serangan pengganas.
Leanne Choo
Leanne Choo (lahir pada 5 Jun 1991) ialah seorang pemain badminton Australia dalam acara beregu.
The Star (filem)
The Star adalah filem drama animasi Amerika Syarikat 2017 yang diarahkan dan ditulis oleh Timothy Reckart dan Carlos Kotkin. Dibintangi oleh Steven Yeun, Gina Rodriguez, Zachary Levi, Keegan-Michael Key, Kelly Clarkson dan Patricia Heaton, membuat debut di negara asalnya pada 17 September 2017.
Kodakara
Kodakara merupakan sebuah kampung yang terletak di India.
Hans-Peter Berger
Hans-Peter Berger (lahir 28 September 1981 di Salzburg) ialah seorang pemain bola sepak profesional Austria yang bermain sebagai penjaga gol untuk FC Pasching secara pinjaman dari Red Bull Salzburg.
Shinji Toyohara
adalah pemain bola sepak Jepun. Dia bermain untuk Thespa Kusatsu.
Vennis
Vennis merupakan sebuah kampung yang terletak di dalam negara Norway.
Qigêgyizhungma
Qigêgyizhungma merupakan sebuah kawasan perkampungan yang terletak di dalam Tibet di China.
The Assistant (filem 2019)
The Assistant ialah sebuah filem drama Amerika Syarikat 2019 yang ditulis, diarahkan, diterbitkan dan disunting oleh Kitty Green. Filem ini dibintangi oleh Julia Garner, Matthew Macfadyen, Makenzie Leigh, Kristine Froseth, Noah Robbins dan Jon Orsini.
Rainilaiarivony
Rainilaiarivony adalah Perdana Menteri Madagaskar yang menjawat jawatan tersebut dari tahun 1864 hingga 1895 setelah mengantikan abangnya, Rainivoninahitriniony, yang menduduki jawatan tersebut selama tiga belas tahun. Jenjang kariernya mirip dengan ayahnya, Rainiharo, tokoh ketenteraan terkenal yang menjadi Perdana Menteri pada masa pemerintahan Ratu Ranavalona I.
The Assistant (filem 2019)
Filem tersebut ditayangkan perdana di Festival Filem Telluride pada 30 Ogos 2019. Filem ini dikeluarkan pada 31 Januari 2020 oleh Bleecker Street.
Qêri
Qêri merupakan sebuah kawasan perkampungan yang terletak di dalam Tibet di China.
Rainilaiarivony
Sebagai perdana menteri, Rainilaiarivony secara aktif berusaha memodenkan pemerintahan negara untuk memperkuat dan melindungi Madagascar dari politik British dan Perancis. Angkatan tentera darat dirombak untuk disusun semula dan diprofesionalkan, pembelajaran awam dimandatkan sebagai perkara wajib, undang-undang yang berdasarkan kepada undang-undang Inggeris dikuatkuasakan, dan tiga mahkamah didirikan di Antananarivo. Secara bijaknya, Rainilaiarivony cuba untuk tidak menyinggung norma-norma tradisional, tetapi pada masa yang sama beliau juga membataskan amalan-amalan tradisional secara terhad, seperti perhambaan, poligami, dan perceraian sepihak yang dilakukan suami terhadap isteri. Pada masa kekuasaan Ranavalona II, dia juga mengkristiankan kerajaannya. Berkat kemampuan diplomatik dan ketenteraannya, dia berhasil mempertahankan Madagascar pada permulaan Perang Prancis-Hova, tetapi pada akhirnya pasukan Perancis berjaya menakluk kota Antananarivo dan memaksa Madagascar menyerah pada September 1895. Meskipun Perancis menghormati Rainilaiarivony, mereka memutuskan untuk memindahkannya ke Aljazair Perancis, dan dia menemui ajal di tempat tersebut dalam waktu kurang dari setahun pada Ogos 1896.
Kematian
Cuaca panas yang begitu terik ketika perayaan Hari Bastille membuatkan Perdana Menteri keletihan. Pada petang tersebut, beliau mengalami demam, dan kemudian susah tidur dan terganggu oleh mimpi ketika ia melihat mantan ratu Rasoherina berdiri di samping tempat tidurnya dan berkata, "Atas nama saudaramu, Rainivoninahitriniony, bersiaplah." Salah satu hamba Rainilaiarivony melaporkan mimpi ini kepada Vassé dan menjelaskannya sebagai firasat kematian Rainilaiarivony. Beliau tetap terbaring di tempat tidur dan kemudian keadaan kesihatannya makin teruk. Demamnya semakin parah dan beliau juga mengalami sakit kepala. Di tengah-tengah penderitaan ini, ia terus ditemani oleh sahabat-sahabat dekatnya dan orang-orang yang dicintainya. Rainilaiarivony meninggal ketika dalam tidur pada tanggal 17 Julai 1896.
Jenazah Rainilaiarivony awalnya disemayamkan di sebuah makam batu di Aljir. Pada tahun 1900, sisa-sisa jenazah mantan Perdana Menteri ini digali dan diangkut ke Madagascar lalu dikebumikan di makam keluarga yang dibangunkan oleh Jean Laborde di kawasan Isotry di Antananarivo. Gabenor Jeneral Madagascar Perancis Gallieni dan cucu Rainilaiarivony berpidato di pemakamannya, yang dihadiri oleh orang-orang terhormat dari Perancis dan Madagascar. Dalam pidatonya, Gallieni mengungkapkan rasa hormatnya kepada mantan Perdana Menteri dengan perkataan berikut: "Rainilaiarivony memang layak memimpin kalian. Pada tahun-tahun yang akan datang, apakah akan ada sebuah tugu peringatan yang didirikan untuk mengenangnya? Ini harus menjadi kewajipan bagi orang Madagascar yang memiliki kebebasan untuk melakukannya. Perancis kini telah mengambil Madagascar, (...) tetapi Rainilaiarivony telah berjasa melindunginya sebagaimana yang dia telah lakukan." Seusai pemakaman, sebuah plat peringatan dipasang di makam keluarga Rainilaiarivony, dan di plat tersebut terukir pernyataan "Rainilairivony, ex Premier Ministre et Commandant en chef de Madagascar, Commandeur de la Légion d'honneur" ("mantan Perdana Menteri dan Panglima Tertinggi Madagascar, Komandan Legiun Kehormatan").
Venabygd
Venabygd merupakan sebuah kampung yang terletak di dalam negara Norway.
Kizhuppillikkara
Kizhuppillikkara merupakan sebuah kampung yang terletak di India.
Robert Owen
Robert Owen (14 Mei 1771 - 17 November 1858), merupakan seorang pengeluar tekstil, dermawan dan reformis sosial berbangsa Wales yang juga salah seorang pengasas sosialisme utopia dan gerakan koperasi. Beliau terkenal dengan usaha untuk memperbaiki keadaan kerja kilang untuk para pekerja dan mempromosikan masyarakat sosialis bereksperimen. Pada awal tahun 1800-an, beliau memperoleh rezeki sebagai pelabur dan akhirnya pengurus sebuah kilang tekstil yang besar di New Lanark, Scotland. Beliau pada mulanya terlatih sebagai peniaga kain di Stamford, Lincolnshire dan bekerja di London sebelum pindah ke Manchester dan menjadi pengilang tekstil pada umur 18 tahun. Pada tahun 1824, Robert mengembara ke Amerika dan melaburkan sebahagian besar kekayaannya dalam komuniti sosialistik eksperimen di New Harmony, Indiana, sebuah model terdahulu untuk masyarakat utopian ciptaan beliau yang berlangsung selama dua tahun; masyarakat utopia Owenite lain bertemu nasib yang serupa. Pada tahun 1828, Robert kembali ke London iaitu tempat beliau memperjuangkan kelas pekerja, menerajui pembangunan koperasi dan pergerakan kesatuan sekerja, dan menyokong penggubalan undang-undang buruh kanak-kanak dan sekolah pendidikan campuran (lelaki dan perempuan) percuma.
Kehidupan awal dan pendidikan
thumb| Rekod baptisan Robert Owen di Daftar Paroki Newtown Robert Owen dilahirkan di Newtown, sebuah pekan pasar kecil yang terletak di Montgomeryshire, Wales, pada 14 Mei 1771. Robert merupakan anak lelaki kepada Anne (Williams) dan Robert Owen. Bapanya bekerja sebagai tukang pelana, tukang besi, dan tukang pos tempatan; ibunya pula datang dari keluarga petani di Newtown. Robert adalah anak yang keenam daripada tujuh anak keluarga, dua daripadanya meninggal dunia pada usia muda. Saudara kandungnya yang masih hidup ialah William, Anne, John, dan Richard.
Robert kurang menerima pendidikan formal, tetapi dia gemar dan rajin membaca. Dia berhenti sekolah pada usia 10 tahun lalu menjadi perantis kepada pedagang kain di Stamford, Lincolnshire, selama empat tahun. Dia juga menghabiskan zaman remajanya sebagai pekerja di kedai-kedai kain sekitar London. Sekitar umur 18 tahun, Owen berpindah dan menetap di Manchester selama 12 tahun. Pada mulanya, dia bekerja di Satrapfield's Drapery di Saint Ann's Square.
Atsushi Yoshimoto
ialah pemain bola sepak Jepun. Dia bermain untuk Thespa Kusatsu, Shizuoka FC dan V-Varen Nagasaki.
Robert Owen
Kehidupan awal dan pendidikan
Semasa tinggal di Manchester, Robert meminjam £100 daripada abangnya, William, untuk menyertai sebuah perkongsian untuk membuat puting putaran (spinning mule), sebuah ciptaan baru untuk benang kapas berputar, tetapi menukar bahagian perniagaannya dalam masa beberapa bulan untuk bagal enam berputar yang dia yang dikendalikan di ruang kilang yang disewa. Pada tahun 1792, ketika Robert berusia kira-kira 21 tahun, pemilik kilang Peter Drinkwater melantiknya sebagai pengurus Piccadilly Mill di Manchester. Walau bagaimanapun, setelah dua tahun bekerja untuk Drinkwater, Owen secara sukarela menyerahkan perjanjian perkongsian kontrak, meninggalkan syarikat itu, lalu bergabung dengan usahawan lain untuk menubuhkan dan akhirnya mengurus Chorlton Twist Mills di daerah Chorlton-on-Medlock di Manchester.
Pada awal 1790-an, semangat keusahawanan, kemahiran pengurusan dan pandangan moral progresif Owen kian menjadi. Pada tahun 1793, beliau dipilih sebagai ahli Persatuan Sastera dan Falsafah Manchester yang mewacanakan idea-idea dari golongan reformis dan ahli falsafah Pencerahan. Beliau juga menjadi ahli jawatankuasa dari Lembaga Kesihatan Manchester yang dilancarkan terutamanya oleh Thomas Percival untuk memupuk penambahbaikan dalam kesihatan dan keadaan kerja pekerja kilang.
Natasha Liu Bordizzo
Natasha Liu Bordizzo (lahir 25 Ogos 1994) ialah seorang pelakon dan model Australia. Beliau memulakan kerjaya lakonan dengan memegang watak Snow Vase dalam siri televisyen Netflix Crouching Tiger, Hidden Dragon: Sword of Destiny. Beliau juga memegang watak Helena dalam siri The Society.
Robert Owen
Perkahwinan dan keluarga
thumb| Rumah Robert Owen di New Lanark, Scotland. Semasa melawat Scotland, Owen mengenali dan jatuh cinta dengan Ann (atau Anne) Caroline Dale, anak perempuan kepada David Dale, dermawan Glasgow dan pemilik New Lanark Mills, kilang tekstil yang besar di New Lanark, Scotland. Robert dan Caroline Owen berkahwin pada 30 September 1799. Berikutan perkahwinan mereka, pasangan Owen mendirikan rumah tangga di New Lanark, tetapi kemudian berpindah ke Braxfield, Scotland.
Robert dan Caroline Owen dikurniakan lapan cahaya mata, tetapi yang sulung meninggal dunia awal-awal. Tujuh anak yang masih hidup terdiri daripada empat lelaki dan tiga perempuan: Robert Dale (1801-1877), William (1802-1842), Ann (atau Anne) Caroline (1805-1831), Jane Dale (1805-1861), David Dale (1807 -1860), Richard Dale (1809-1890) dan Mary (1810-1832). Empat anak lelaki Owen, Robert Dale, William, David Dale, dan Richard, serta anak perempuannya, Jane Dale, mengikuti ayah mereka ke Amerika Syarikat, menjadi warga AS dan penduduk tetap New Harmony, Indiana. Isteri Owen, Caroline, dan dua anak perempuan mereka, Anne Caroline dan Mary, kekal di Britain sehingga meninggal pada tahun 1830-an.
Kilang tekstil Lanark baru
Pada bulan Julai 1799, Owen dan rakan-rakannya membeli kilang New Lanark dari David Dale, dan Owen menjadi pengurus kilang New Lanark pada Januari 1800. Didorong oleh kejayaannya dalam pengurusan kilang kapas di Manchester, Owen bercita-cita untuk mengusahakan kilang New Lanark berasaskan prinsip-prinsip yang lebih luhur daripada komersial semata-mata. David Dale dan Richard Arkwright telah menubuhkan sebuah kilang besar-besaran di New Lanark pada tahun 1785. Dengan kuasa airnya yang disediakan oleh kejatuhan Sungai Clyde, operasi kapas-berputar menjadi salah satu terbesar di Britain. Kilang tersebut dianggotai oleh kira-kira 2,000 individu; 500 daripada mereka adalah kanak-kanak yang dibawa ke kilang pada usia lima atau enam dari rumah-rumah miskin dan badan-badan amal Edinburgh dan Glasgow. Dale yang terkenal dengan amal jariahnya melayan kanak-kanak tersebut dengan baik, tetapi keadaan umum penduduk New Lanark tidak memuaskan. Selama bertahun-tahun, Dale dan menantunya Owen berusaha untuk menambah baik kehidupan pekerja kilang.
Kebanyakan pekerja datang dari golongan bawahan masyarakat; gejala sosial seperti kecurian, ketagihan minuman keras dan sebagainya adalah perkara biasa; pendidikan dan sanitasi terabai; dan kebanyakan keluarga tinggal di satu bilik. Warga desa yang bermaruah enggan menanggung kerja kilang yang lama dan membosankan. thumb| Sistem trak pembayaran atas perintah Robert Owen dan Benj Woolfield, National Equitable Labour Exchange, 22 Julai 1833. Sebelum tergubalnya Akta Trak (1831-1887) yang mewajibkan agar pekerja dibayar dalam mata wang yang sama, kebanyakan majikan mengendalikan sistem trak yang menggaji pekerja dengan token. Token ini tiada nilai wang di luar "kedai trak" yang dikendalikan oleh pemilik kilang yang menjual barang-barang yang tidak bermutu pada harga yang mahal. Berbeza dengan majikan lain, kedai Owen menawarkan barang-barangan dengan harga yang hanya sedikit melebihi kos borong. Beliau juga memindahkan penjimatan daripada pembelian barang-barang pukal kepada para pekerja, serta mengawal ketat penjualan minuman keras. Prinsip-prinsip inilah yang menjadi asas bagi kedai-kedai koperasi di Britain, yang terus berevolusi hingga ke hari ini.
Falsafah dan pengaruh
Owen menguji idea-idea sosial dan ekonominya di New Lanark, di mana beliau meraih keyakinan para pekerjanya dan terus berjaya kerana meningkatkan kecekapan pengeluaran kilangnya. Komuniti itu juga menempah nama di mata dunia. Golongan reformis sosial, negarawan, dan kerabat diraja, termasuklah bakal Tsar Nikolai I dari Rusia, melawat New Lanark untuk mengkaji kaedah operasi dan pendidikan di situ. Para pelawat rata-rata menyambut baik usaha yang dijalankan di situ.
Kochanoor
Kochanoor merupakan sebuah kampung yang terletak di India.
Kota Yanagisawa
adalah pemain bola sepak Jepun. Dia bermain untuk Thespa Kusatsu.
Kazuki Sorimachi
adalah pemain bola sepak Jepun. Dia bermain untuk Thespa Kusatsu.
Robert Owen
Falsafah dan pengaruh
Kejayaan terbesar Owen ialah usahanya dalam memperjuangkan pendidikan orang muda dan pengasuhan kanak-kanak. Sebagai perintis penjagaan bayi di Britain, terutamanya Scotland, Owen memberikan alternatif kepada "pendekatan autoritarian yang lazim digunakan untuk pendidikan kanak-kanak." Kanak-kanak yang dibesarkan di dalam sistem beliau rata-ratanya berbudi pekerti secara bersahaja; semuanya sihat, makmur dan bahagia belaka, hampir tiada kes ketagihan arak mahupun kelahiran anak luar nikah. Owen tetap menjalin hubungan erat dengan para pekerja, dan semua operasi kilang berjalan dengan lancar dan teratur. Lebih-lebih lagi, perniagaannya juga laku.
Walau bagaimanapun, sesetengah skim Owen tidak disenangi oleh rakan-rakannya yang memaksa beliau untuk mengaturkan pelabur lain untuk membeli bahagian perniagaannya pada 1813 pada harga $800,000 (AS). Pelabur-pelabur baru, yang termasuk Jeremy Bentham dan William Allen, seorang Quaker terkenal, berpuas hati untuk menerima pulangan £5000 ke atas modal laburan mereka. Perubahan pemilikan juga memberi Owen peluang untuk memperluas skop kedermawanannya. Beliau memperjuangkan penambahbaikan hak-hak pekerja, undang-undang buruh kanak-kanak, dan pendidikan percuma untuk kanak-kanak.
Pada tahun 1813, Owen mengarang dan menerbitkan A New View of Society, or Essays on the Principle of the Formation of the Human Character (Pandangan Baru Terhadap Masyarakat; atau Karangan Tentang Prinsip Pembentukan Perwatakan Manusia), yang pertama dari empat esei yang dikarang oleh beliau untuk menjelaskan prinsip-prinsip di sebalik falsafah beliau yang bersifat reformis dan sosialistik. Owen pada mulanya menjadi pengikut kepada ahli liberal klasik dan utilitarian Jeremy Bentham yang percaya bahawa pasaran bebas, khususnya hak pekerja untuk bergerak dan memilih majikan mereka, akan membebaskan pekerja dari kuasa kapitalis yang berlebihan. Bagaimanapun, Owen mengembangkan pandangan sendiri yang pro-sosialis. Di samping itu, Owen sebagai deis mengkritik agama terancang seperti Gereja England lalu membangunkan sistem kepercayaan sendiri.
Owen merasakan bahawa perwatakan manusia terbentuk daripada keadaan-keadaan di luar kawalan individu. Oleh yang demikian, individu tidak boleh dipuji atau dipersalahkan atas tingkah laku atau situasi hidup mereka. Atas prinsip inilah Owen menyimpulkan bahawa rahsia di sebalik pembentukan perwatakan insan yang baik adalah terletaknya mereka di bawah pengaruh persekitaran yang baik dari segi fizikal, moral dan sosial dari usia yang terawal. Pengertian tanggapan terhadap sikap tidak bertanggungjawab manusia serta kesan pengaruh awal terhadap perwatakan individu inilah yang menjadi asas kepada sistem pendidikan dan pembaharuan sosial Owen.
Berpandukan pengamatan, pengalaman dan pemikirannya sendiri, Owen menganggap pandangannya mengenai sifat manusia sebagai yang asli dan "juzuk yang paling asas dan penting dalam ilmu kemasyarakatan yang berkembang pesat." Falsafah Owen dipengaruhi oleh pandangan Sir Isaac Newton terhadap undang-undang semula jadi, malah pandangan beliau menyerupai Plato, Denis Diderot, Claude Adrien Helvétius, William Godwin, John Locke, James Mill, dan Jeremy Bentham. Owen tidak menerima pengaruh langsung secara daripada ahli-ahli falsafah Pencerahan.
Usaha-usaha Owen di New Lanark terus dihargai di seluruh Britain dan di benua Eropah. Beliau merupakan "perintis pembaharuan perkilangan, bapa usahasama distributif, dan pengasas taman asuhan kanak-kanak." Skim pendidikan para pekerjanya termasuk pembukaan Institute for the Formation of Character (Institut Pembentukan Watak) di New Lanark pada tahun 1818. Institut tersebut di samping program-program pendidikan lain di New Lanark menyediakan pendidikan percuma untuk golongan kanak-kanak hingga dewasa. Di samping itu, beliau bersungguh-sungguh menyokong undang-undang kilang sehingga berkesudahan dengan penggubalan Akta Kilang Kapas dan Kilang 1819. Owen juga mengadakan temubual dan perhubungan dengan ahli-ahli terkemuka kerajaan British, termasuk Perdana Menteri Robert Banks Jenkinson, dan Lord Liverpool. Owen turut bertemu dengan ramai pemerintah dan negarawan seluruh Eropah.
Owen juga menerima guna prinsip-prinsip baru untuk meningkatkan tahap mutu barangan yang dihasilkan oleh pekerja. Sebuah kubus yang dilukis pelbagai wajah berlainan warna telah dipasang di atas setiap tempat kerja jurumesin. Setiap wajah menandakan satu tahap kualiti dan kuantiti barangan yang disiapkan oleh pekerja. Tujuannya adalah untuk mendorong pekerja untuk melakukan yang terbaik. Walaupun tidaklah begitu berkesan dengan sendiri, namun keadaan para pekerja dan keluarga-keluarga mereka di New Lanark sangat menyenangkan untuk zaman itu.
Lapan jam sehari
Owen mengemukakan tuntutan dasar lapan jam sehari pada 1810, lalu memulakan dasar tersebut di New Lanark. Menjelang tahun 1817, beliau telah merangka matlamat hari kerja lapan jam dan mencipta slogan: "Lapan jam kerja, Lapan jam rekreasi, Lapan jam berehat."
Model untuk sosialisme (1817)
thumb| Patung yang memperingati Owen di [[Manchester, di hadapan The Co-operative Bank. ]] Owen memeluk fahaman sosialisme pada tahun 1817, satu titik perubahan dalam hidupnya, lalu memulakan usaha-usaha khusus untuk melaksanakan apa yang digambarkannya sebagai "Pandangan Baru Masyarakat." Owen menggariskan pendirian beliau dalam satu laporan kepada jawatankuasa House of Commons tentang undang-undang kemiskinan dalam negara. Di samping itu, apabila negara dibebani kesengsaraan rakyat dan kelesuan perniagaan selepas Perang Napoleon, kerajaan British meminta nasihat daripada Owen tentang cara-cara untuk meringankan kesusahan industri. Walaupun Owen menyifatkan bahawa kesengsaraan adalah kesan langsung daripada perang, tetapi beliau juga berpendapat bahawa penyebab utama kesusahan ini ialah persaingan antara buruh manusia dengan jentera lalu mengesyorkan penubuhan masyarakat yang mampu diri.
Owen mencadangkan bahawa masyarakat sekitar kira-kira 1,200 orang ditempatkan di tanah seluas 1000 to 1500 acre, kesemuanya tinggal di sebuah balai besar yang mempunyai dapur dan ruang makan kongsi. (Saiz komuniti yang dicadangkan itu mungkin dipengaruhi oleh saiz perkampungan yang didirikan di New Lanark.) Beliau turut mencadangkan agar setiap keluarga diberi pangsapuri persendirian sendiri beserta tanggungjawab untuk menjaga anak-anak mereka sehingga mereka mencapai usia tiga tahun. Selepas itu, kanak-kanak akan dibesarkan oleh komuniti secara beramai-ramai, tetapi ibu bapa mereka akan dapat menziarahi mereka pada waktu makan dan pada masa-masa lain yang tertentu. Owen mencadangkan supaya masyarakat sosialis ini dapat ditubuhkan oleh individu, mukim, daerah, atau unit-unit pentadbiran yang lain; setiap satu akan dibekalkan khidmat penyeliaan yang berkesan oleh pihak yang berkelayakan. Kerja dan nikmat hasilnya haruslah dikongsi oleh seluruh komuniti. Owen percaya bahawa ideanya akan menjadi bentuk penyusunan semula masyarakat yang terbaik pada umumnya. Dia memanggil penglihatannya untuk utopia sosialistik "Dunia Moral Baru."
Model utopia Owen tidak banyak berubah sepanjang hayatnya. Mengikut model yang maju sepenuhnya, 500 hingga 3,000 orang dalam satu penempatan adalah bilangan yang optimum untuk membentuk komuniti kerja yang berkesan. Walaupun cenderung ke arah bidang pertanian, tetapi akan dilengkapi kelengkapan jentera yang tercanggih, menawarkan pelbagai jenis pekerjaan, dan bersifat mandiri sejauh yang mungkin. Owen menjelaskan lebih lanjut bahawa apabila bilangan komuniti ini bertambah, "kesatuan sesama mereka akan dibentuk secara bergabung dalam lingkungan puluhan, ratusan dan ribuan" dikaitkan dengan kepentingan bersama.
Kritikan terhadap Robert Owen dan jawapan beliau
Owen sentiasa cuba menyebarkan idea beliau kepada masyarakat yang lebih luas. Pertama sekali, beliau mula menyiarkan idea-ideanya di dalam surat khabar. Kemudian, beliau mengedarkan surat khabar kepada ahli-ahli parlimen, ahli-ahli politik seluruh negara, dan tokoh-tokoh penting yang lain. Munculnya reaksi negatif pertama terhadap idea beliau selepas makalah ini diterbitkan.
Para penentang idea Owen berpendapat bahawa rancangan Owen akan menyebabkan peningkatan jumlah penduduk dan kemiskinan yang tidak terkawal. Antara kritikan lainnya termasuk bahawa rancangan Owen dan penggunaan segala benda secara terkongsi awam pada dasarnya akan menyebabkan negara menjadi sebuah bengkel besar. William Hone mendakwa bahawa Owen menyamakan orang dengan tumbuhan yang terurai dari akarnya, yang hendak ditanam secara berpetak-petak. Ada lagi pihak yang menuduh Owen ingin memenjarakan orang dalam bengkel seperti berek tentera lalu menindas kemerdekaan peribadi mereka.
Eksperimen komuniti di Amerika dan Britain
thumb| New Moral World, pewaris New Harmony yang digambarkan oleh Owen. Golongan Owenites telah membakar batu bata untuk membinanya, tetapi ia tidak pernah dibina. Untuk menguji daya maju ideanya untuk komuniti kerja yang mampu diri, Owen memulakan eksperimen dalam kehidupan komunal di Amerika pada tahun 1825. Antara yang paling terkenal adalah yang ditubuhkan di New Harmony, Indiana. Daripada 130 percubaan kemasyarakatan yang dapat dikenal pasti di Amerika sebelum Perang Saudara Amerika, sekurang-kurangnya enam belas adalah komuniti Owenite atau dipengaruhi Owenite. New Harmony adalah eksperimen Owen yang paling awal dan paling bercita-cita tinggi.
Owen dan anaknya, William, berlayar ke Amerika pada Oktober 1824 untuk menubuhkan komuniti percubaan di Indiana. Pada bulan Januari 1825 Owen menggunakan sebahagian dana sendiri untuk memuktamadkan pembelian sebuah bandar yang sedia ada termasuk 180 bangunan dan beberapa ribu ekar tanah di sepanjang Sungai Wabash di Indiana. (Pada tahun 1824, Persatuan Harmoni George Rapp, kumpulan agama yang memiliki harta itu dan telah mengasaskan kampung komunal Harmony (atau Harmonie) di tapak pada tahun 1814, memutuskan untuk berpindah ke Pennsylvania . ) Owen menamakan semula New Harmony dan menubuhkan kampung sebagai model pendahulunya untuk komuniti utopia.
Owen cuba meraih sokongan untuk visi sosialisnya di kalangan pemikir, pembaharu, intelektual, dan orang awam Amerika. Pada 25 Februari dan 7 Mac 1825, Owen hadir di Dewan Perwakilan AS untuk berucap di hadapan Kongres dan ahli-ahli pemerintah lain untuk menggariskan visi dan rancangan beliau untuk mendirikan komuniti utopia di New Harmony, Indiana, serta kepercayaan sosialisnya. Antara yang hadir untuk mendengar pendapatnya termasuk tiga bekas presiden AS (John Adams, Thomas Jefferson, dan James Madison), selain Presiden AS James Monroe yang bakal tamat tempoh serta penggantinya John Quincy Adams. Perjumpaan ini boleh dikatakan merupakan perbincangan pertama mengenai sosialisme di Amerika dan pastinya merupakan langkah gergasi yang mencetuskan perbincangan mengenai fahaman sosialis di Amerika Syarikat. Owenisme, antara ideologi sosialis pertama yang aktif di Amerika Syarikat, dianggap titik permulaan pergerakan Sosialis moden di Amerika Syarikat.
Walaupun berhasrat untuk membina sebuah "Kampung Perpaduan dan Kerjasama Bersama", namun rancangan beliau tidak pernah dizahirkan sepenuhnya, dan Owen kembali ke Britain untuk meneruskan kerjanya. Sepanjang pengundurannya yang berlarutan dari New Harmony, Owen menyerahkan eksperimen itu kepada pengurusan harian anak-anaknya Robert Dale Owen dan William Owen, serta rakan perniagaannya Maclure. Eksperimen New Harmony ternyata gagal dari segi ekonomi dengan riwayatnya hanya kira-kira dua tahun, tetapi ia menarik lebih dari seribu penduduk pada penghujung tahun pertama. Komuniti sosialistik itu akhirnya dibubarkan pada tahun 1827. Walau bagaimanapun, ramai saintis, pendidik, dan artis di bandar itu, dan penduduk lain, termasuk empat anak lelaki Owen iaitu Robert Dale, William, David Dale, dan Richard Dale Owen, dan anak perempuannya Jane Dale Owen Fauntleroy, tinggal di New Harmony selepas eksperimen sosial berakhir.
Eksperimen utopia lain di Amerika Syarikat termasuk penempatan komunal di Blue Spring, berhampiran Bloomington, Indiana; Yellow Springs, Ohio; dan komuniti Owenite Forestville Commonwealth di Earlton, New York, di samping projek-projek lain di New York, Pennsylvania, dan Tennessee. Hampir semua eksperimen ini berakhir sebelum New Harmony dibubarkan pada April 1827.
Komuniti utopia ciptaan Owen telah menarik minat orang ramai yang rata-rata mempunyai cita-cita tinggi. Walau bagaimanapun, mereka juga termasuk orang gelandangan, pengembara dan kaki-kaki reformis yang lain. Bak kata anak lelaki Owen, David Dale Owen, komuniti itu telah menarik "seangkatan Radikal yang beraneka ragam", "pemegang prinsip yang kuat," " latitudinarian yang jujur, dan ahli teori yang malas," dengan sedikit "perantara yang tidak bertanggungjawab."
Eksperimen sosial juga dilangsungkan di Scotland pada tahun 1825, apabila seorang pengikut Owenite bernama Abram Combe cuba membangunkan eksperimen utopia di bandar Orbiston berhampiran Glasgow, tetapi projek itu gagal setelah percubaan selama dua tahun. Pada tahun 1830-an ada lagi eksperimen koperasi sosialis yang dijalankan di Ireland dan Britain. Yang penting sekali adalah koperasi di Ralahine yang ditubuhkan pada tahun 1831 di County Clare, Ireland, dan satu lagi di Tytherley yang bermula pada tahun 1839 di Hampshire, England. Koperasi Ralahine terampil sebagai kejayaan yang luar biasa selama tiga setengah tahun sehingga pemiliknya terpaksa menjual kepentingannya dalam perusahaan itu setelah rugi besar dalam perjudian. Koperasi Tytherley yang dikenali sebagai Harmony Hall, atau Queenwood College, direka oleh arkitek Joseph Hansom, juga menemui kegagalan. Satu lagi eksperimen sosial Manea Colony, di Isle of Ely, Cambridgeshire, England dilancarkan pada tahun 1830-an oleh William Hodson, seorang pengikut Owenite yang lain; juga runtuh dalam beberapa tahun. Hodson berpindah ke Amerika Syarikat. Tapak Koloni Manea digali oleh Unit Arkeologi Cambridge (CAU) yang berpangkalan di Cambridge University.
Kembali ke Britain
thumb| Potret Owen oleh [[wikisophia:Cranch, John (DNB00)|John Cranch, 1845 ]] Walaupun Owen membuat lawatan sekali-sekala ke Amerika Syarikat, London menjadi tempat kediaman kekal dan pusat kegiatan beliau pada tahun 1828. Selepas perselisihan yang berlarutan dengan William Allen dan beberapa rakan perniagaannya yang lain, Owen memotong semua pertaliannya dengan New Lanark. Kata-katanya sering dipetik dalam komen oleh Allen pada ketika itu, "Seluruh dunia sangat gila kecuali kau dan aku, sungguhpun kau lebih gila sedikit". Setelah melaburkan sebahagian besar harta pribadinya dalam percubaan komunal New Harmony yang gagal, Owen tidak lagi menjadi kapitalis kaya. Walau bagaimanapun, beliau tetap mengetuai usaha propaganda yang kuat untuk menggalakkan kesetaraan perindustrian, pendidikan percuma untuk kanak-kanak, dan keadaan hidup yang mencukupi di bandar-bandar kilang. Di samping itu, beliau menyampaikan kuliah di Eropah dan menerbitkan sebuah akhbar mingguan untuk meraih sokongan untuk idea-ideanya.
Pada tahun 1832, Owen membuka sistem National Equitable Labour Exchange (Pertukaran Buruh Saksama Kebangsaan), sejenis mata wang berasaskan masa yang mana pertukaran barang dilakukan secara 'wang kertas buruh'; sistem inilah yang mengatasi kaedah pertukaran dengan orang tengah yang lazim digunakan. Pertukaran London berterusan sehingga 1833; satu lagi cawangan di Birmingham dikendalikan hanya beberapa bulan sehingga Julai 1833. Owen juga terlibat dalam kesatuan sekerja. Beliau secara ringkas berkhidmat sebagai pemimpin <a href="https://en.wikipedia.org/wiki/Grand_National_Consolidated_Trades_Union" rel="mw:ExtLink" title="Grand National Consolidated Trades Union" class="cx-link" data-linkid="337">Grand National Consolidated Trade Union</a> (GNCTU) sebelum runtuhnya pada tahun 1834.
Sosialisme mula-mula menjadi istilah am British menerusi perbincangan <a href="https://en.wikipedia.org/wiki/Association_of_all_Classes_of_all_Nations" rel="mw:ExtLink" title="Association of all Classes of all Nations" class="mw-redirect cx-link" data-linkid="339">Association of all Classes of all Nations</a> (Persatuan Semua Kelas Semua Bangsa) yang ditubuhkan dan mula-mula dipimpin oleh Owen dibentuk pada tahun 1835. Pandangan sekular Owen juga cukup berpengaruh di kalangan kelas pekerja sehingga jurnal Westminster Review pada tahun 1839 mengibaratkan prinsip-prinsip Owen sebagai sebahagian besar anutan sebenar mereka. Walau bagaimanapun, menjelang 1846, satu-satunya hasil yang berkekalan daripada perjuangan Owen untuk perubahan sosial yang dijalankan secara mesyuarat awam, risalah, terbitan berkala, dan lain-lain karya, tidak lain tidak bukan gerakan koperasi, bahkan itu pun seolah-olah telah runtuh sepenuhnya pada suatu ketika.
Peranan dalam spiritualisme
thumb| Makam Robert Owen, Newtown, Powys Pada tahun 1817, Owen berhujah terang-terangan bahawa semua agama yang terancang adalah palsu (all religions are false). Pada tahun 1854, pada usia 83 tahun, Owen memeluk kepercayaan spiritualisme selepas beberapa kali bertemu dengan Maria B. Hayden, seorang perantara roh Amerika yang dikenang kerana memperkenalkan kerohanian ke England. Owen mengumumkan kepercayaan barunya dalam penerbitannya The Rational Quarterly Review dan in The future of the Human race; or great glorious and future revolution to be effected through the agency of departed spirits of good and superior men and women, (Masa depan Manusia, atau revolusi masa depan gemilang yang akan dikesankan melalui roh-roh insan yang terunggul) sebuah risalah yang juga dikarang oleh beliau.
Owen mengaku telah dihubungkan dengan roh-roh Benjamin Franklin, Thomas Jefferson, dan lain-lain secara perantara. Beliau menjelaskan bahawa tujuan komunikasi ini adalah untuk mengubah "kewujudan manusia masa kini yang serba salah, berpecah-belah dan menyedihkan, ke arah keadaan yang benar, bersatu dan bahagia ... untuk mempersiap dunia untuk kedamaian sejagat, dan untuk menyemai semangat amal jariah, kesabaran dan kasih sayang kepada semua."
Akhir hayat
Tatkala Owen semakin tua dan berfahaman lebih radikal, pengaruhnya mula merosot. Owen menerbitkan memoirnya, The Life of Robert Owen (1857), setahun sebelum kematiannya.
Kematian dan warisan
thumb| Penduduk tempatan beramai-ramai memperingati Robert Owen di kuburnya di Newtown, 1890-an Walaupun menghabiskan sebahagian besar hidupnya di England dan Scotland, Owen kembali ke kampung asalnya di Newtown pada akhir hayatnya. Dia meninggal dunia di Newtown pada 17 November 1858, dan dikebumikan di sana pada 21 November. Selain daripada pendapatan tahunan yang diperoleh daripada amanah yang ditubuhkan oleh anak-anaknya pada tahun 1844, Owen meninggal tanpa sebarang wang.
Owen adalah seorang pembaharu, dermawan, pembina komuniti, dan spiritualis yang menghabiskan masa dewasanya untuk memperbaiki kehidupan orang lain. Sebagai pejuang kelas pekerja, beliau memperbaiki keadaan kerja pekerja kilang seperti yang berjaya dipamerkan di New Lanark, Scotland. Beliau menjadi pemimpin dasar kesatuan sekerja, meningkatkan kesamarataan sosial melalui eksperimen komuniti utopia; dan menyokong penggubalan undang-undang buruh kanak-kanak dan pendidikan percuma untuk kanak-kanak.
Owen merupakan pembaharu sosial yang jauh mengungguli pemikiran zaman beliau. Beliau menawarkan visi untuk masyarakat komunal yang dapat dipertimbangkan dan dipohon orang lain seperti mana yang mereka kehendaki. Dalam Revolution in the Mind and Practice of the Human Race (Revolusi Minda dan Amalan Manusia) (1849), Owen menjelaskan bahawa watak itu dibentuk oleh gabungan Alam atau Tuhan dan keadaan pengalaman individu. Berpandukan hasil positif yang dicapai di New Lanark, Scotland, sepanjang 30 tahun berusaha dalam komuniti, Owen membuat kesimpulan bahawa "perwatakan seseorang itu dibentuk bukan oleh, tetapi bagi individu," dan alam semulajadi dan masyarakat adalah bertanggungjawab terhadap perwatakan dan kelakuan setiap orang.
Khidmat masyarakat Owen diteruskan oleh empat orang anaknya, Robert Dale, William, David Dale, dan Richard Dale, dan anak perempuannya, Jane, yang mengikuti beliau ke Amerika untuk tinggal di New Harmony, Indiana.
Qinglung
Qinglung merupakan sebuah kawasan perkampungan yang terletak di dalam Tibet di China.
Fabian Koch
Fabian Koch (lahir 24 Jun 1989) ialah seorang pemain bola sepak profesional Austria yang bermain sebagai pertahanan untuk Austria Wien.
Hold Back the Dawn
Hold Back the Dawn ialah sebuah filem drama romantik Amerika Syarikat 1941 yang mengisahkan seorang gigolo Romania yang berkahwin dengan seorang wanita Amerika Syarikat di Mexico dengan harapan dapat masuk ke Amerika Syarikat, namun malah benar-benar jatuh cinta dengannya. Filem ini dibintangi oleh Charles Boyer, Olivia de Havilland, Paulette Goddard, Victor Francen, Walter Abel, Curt Bois dan Rosemary DeCamp.
Pautan luar
Streaming audio
Agapornithinae
Agapornithinae adalah satu sub-famili burung psittacine, satu daripada lima sub-famili yang menjadikan keluarga Psittaculidae. Ahlinya merupakan parrot bersaiz kecil dan berekor pendek yang mendiami kawasan di Afrika dan Asia. Ia biasanya mempunyai warna bulu hijau dan warna bulu kepala yang berbeza.
Genera
Sub-famili terdiri dari 3 genera:
Perang Mali
Perang Mali ialah konflik bersenjata yang sedang berlaku yang bermula pada Januari 2012 di antara bahagian utara dan selatan Mali di Afrika. Pada 16 Januari 2012, beberapa kumpulan pemberontak mula bertempur kempen menentang kerajaan Mali untuk kemerdekaan atau autonomi lebih besar untuk utara Mali, yang mereka panggil Azawad. Gerakan Kebangsaan untuk Pembebasan Azawad (MNLA), sebuah pertubuhan yang bertempur untuk membuatkan kawasan Mali ini tanah air yang merdeka untuk orang Tuareg, telah mengambil kawalan rantau tersebut menjelang April 2012.
Toni Polster
Anton "Toni" Polster (lahir 10 Mac 1964) ialah seorang bekas pemain dan pengurus semasa bola sepak Austria.
Pautan luar
Kategoriy:Pemain Borussia Mönchengladbach
Kizhakkummuri
Kizhakkummuri merupakan sebuah kampung yang terletak di India.
Jalan Tengku Mohammad
Laluan Persekutuan 215, ataupun dikenali sebagai Jalan Tengku Mohammad (juga dikenali sebagai Jalan Semarak) adalah jalan raya persekutuan utama yang menghubungkan persimpangan Sekolah Sukan Gong Badak di Laluan Persekutuan 65 Jalan Lapangan Tebang, melalui persimpangan Kompleks Sukan laluan 216, sehingga ke Persimpangan Semarak di Jalan Tengku Mizan, Kuala Nerus. Panjang laluan ini adalah kira-kira 4.3 km. Laluan ini menjadi laluan alternatif untuk pengguna jalan raya dari Kuala Terengganu untuk ke utara Kuala Nerus, selain daripada Jalan Tengku Ampuan Intan Zaharah yang perlu melalui pekan Batu Enam dan Bulatan Batu Enam.
Piala AFC 2017
Piala AFC 2017 akan menjadi edisi ke-14 Piala AFC, pertandingan bola sepak kelab kedua berprestij di Asia yang dianjurkan oleh Konfederasi Bola Sepak Asia.
Peruntukan penyertaan bagi persatuan
Jawatankuasa Pertandingan AFC mencadangkan format baru untuk Piala AFC bermula dari 2017 yang akan bermain dalam lima zon AFC: Asia Barat, Asia Tengah, Asia Selatan, ASEAN dan Asia Timur, dengan pemenang Zon Asia Barat dan pemenang yang bermain Separuh Akhir Antara-Zon di empat zon lain bermain pada perlawanan akhir, yang dihoskan secara bergilir-gilir di Timur dan Barat. 46 ahli persatuan AFC (tidak termasuk ahli bersekutu Kepulauan Mariana Utara) yang diletakkan berdasarkan prestasi pasukan kebangsaan dan kelab itu sejak empat tahun yang lalu di pertandingan AFC, dengan peruntukan slot untuk Piala AFC edisi 2017 dan 2018 ditentukan oleh kedudukan AFC 2016:
Kedudukan persatuan terakhir yang digunakan untuk menentukan peruntukan slot ini telah diterbitkan pada 30 November 2016. Peruntukan slot telah diumumkan pada 7 Disember 2016. Peruntukan slot terakhir, selepas slot yang tidak digunakan telah diagihkan semula, telah diumumkan pada 12 Disember 2016.
Pasukan
Pasukan-pasukan dalam huruf condong akan bertanding dalam play-off Kelayakan Liga Juara-Juara AFC 2017 (jika mereka lulus syarat-syarat perlesenan kelab), dan akan bertanding dalam peringkat kumpulan Piala AFC seandainya mereka gagal mara ke peringkat kumpulan Liga Juara-Juara AFC (jika mereka berjaya mara ke peringkat kumpulan Liga Juara-Juara AFC, mereka akan digantikan oleh pasukan lain dari persatuan yang sama).
Pasukan-pasukan berikut masuk ke pusingan kelayakan, bertanding di tempat-tempat berpusat (pasukan-pasukan tidak dibahagikan mengikut zon untuk pusingan kelayakan).
Jadual
Berikut adalah jadual perlawanan (semua undian diadakan di ibu pejabat AFC di Kuala Lumpur, Malaysia). Bermula pada tahun 2017, semua perlawanan di Zon Asia Barat akan berlangsung pada hari Isnin dan Selasa berbanding pada hari Selasa dan Rabu sebelum ini.
Pusingan kelayakan
Undian pusingan kelayakan telah diadakan pada 17 Jun 2016.
Penjaring teratas
Nota: Jaringan gol dalam pusingan kelayakan dan kelayakan play-off tidak dikira apabila menentukan penjaring terbanyak (Peraturan Perkara 64.4).
Sumber: AFC
Lelaki Kiriman Tuhan
Lelaki Kiriman Tuhan merupakan sebuah siri televisyen Malaysia 2018 adaptasi novel dengan tajuk yang sama karya Umie Nadzimah. Siri arahan Rashid Sibir dan merupakan terbitan Zeel Production. Ia dibintangi oleh Mira Filzah dan Remy Ishak. Drama ini disiarkan Slot Raihana di Astro Oasis bermula 1 Oktober 2018 sehingga 28 Januari 2019.
Sinopsis
Naira (Mira Filzah), si gadis garang dan selalu berwajah masam. Dia tidak percaya pada lelaki yang cuba mendekatinya. Semua tak ikhlas dan suka ambil kesempatan. Lelaki yang mengaku mencintainya separuh mati pun akan pergi bila tahu dia banyak tanggung beban hutang keluarga. Nampak sangat tak bersungguh menyayangi dia, tak mahu susah bersama.
Raid selalu ada bila Naira susah dan bermasalah. Dia sanggup buat apa saja, berkorban segalanya untuk Naira dan tidak lari seperti lelaki lain. Lama-lama Raid yang miring dan hantu itulah yang Naira rindu. Tidak mahu bercinta sebelum nikah, Naira setuju kahwin segera walau dibantah oleh abang kandung sendiri, Mirza.
Musim bulan madu berlalu dengan indah, baru terbongkar satu per satu rahsia Raid yang penuh misteri. Ketika itu, bolehkah Naira menerima Raid seadanya? Apakah kesudahan rumahtangga mereka? Terus bahagia atau sebaliknya?
Siapakah Iqbal Raid sebenarnya? Manusia biasa, hantu atau manusia sebaik malaikat?
Takuya Sugiyama
adalah pemain bola sepak Jepun. Dia bermain untuk Thespa Kusatsu, FC Gifu, Arte Takasaki, V-Varen Nagasaki dan Fukushima United FC.
Cuora galbinifrons
Taksonomi
C. g. galbinifrons pertama kali direkodkan oleh Bourret pada tahun 1939, tetapi spesimen pertamanya mengambil masa sehingga 40 tahun untuk diimport dari Eropah dan Amerika Syarikat. Subspesies ini mendiami selatan wilayah Guangxi, China, Vietnam utara, dan sebahagian utara Laos dan Pulau Hainan (China). Populasi dari Hainan pernah dianggap sebagai spesies berlainan atau subspesies, C. (galbinifrons) hainanensis. Li, 1958, tidak menyedari mengenai penemuan yang dilakukan oleh Bourret (1939) mengenai C. galbinifrons dan mempercayai subspesies baru, Cuora flavomarginata adalah satu-satunya spesies Cuora yang diketahui mempunyai persamaan. Menurut sesetengah penemuan, spesies Hainan tidak semestinya memiliki plastrons gelap (yang selalunya terdapat pada C. g. galbinifrons), namun lebih cerah. Tambahan pula, karapas mereka menunjukkan terdapat bintik-bintik pigmen merah dan coklat. Kajian genetik dan morfologi menunjukkan haiwan ini adalah sinonim dengan C.g. galbinifrons.
Kura kura katup Punggung Berbunga, (Cuora (galbinifrons) bourreti) wujud di Vietnam tengah dan Laos, dan kemungkinan di timur laut Kemboja, dan yang membezakannya dengan spesies utama adalah corak pada plastron, di mana hanya terdapat tompokan gelap atau kadangkala tiada langsung.
Spesimen kacukan dari utara dan tengah Vietnam dengan Cuora mouhotii jantan menghasilkan subspesies yang dikenali sebagai Cuora serrata.
Kiralur
Kiralur merupakan sebuah kampung yang terletak di India.
Tomoyuki Higuchi
adalah pemain bola sepak Jepun. Dia bermain untuk Thespa Kusatsu.
Masashi Natsume
adalah pemain bola sepak Jepun. Dia bermain untuk Thespa Kusatsu.
Qoi, Tibet
Qoi merupakan sebuah kawasan perkampungan yang terletak di dalam Tibet di China.
Eyyal
Eyyal merupakan sebuah kampung yang terletak di India.
Teppei Noguchi
adalah pemain bola sepak Jepun. Dia bermain untuk Thespa Kusatsu.
To Each His Own
To Each His Own ialah sebuah filem drama romantik Amerika Syarikat 1946 arahan Mitchell Leisen dan dibintangi oleh Olivia de Havilland. Skripnya ditulis oleh Charles Brackett dan Jacques Théry.
Jalan Negeri Kedah K720
Jalan Padang Kulim-FELDA Teloi (Laluan Negeri Kedah K720) ialah jalan raya negeri di Daerah Baling, Kedah, Malaysia.
Upin & Ipin (musim 9)
Musim Ke-9 Adalah Musim ini merupakan musim pertama dimana episod terakhir ditayang pada tahun berikutnya, serial Upin & Ipin kembali menggunakan format satu hari (Termasuk Alkisah Hari Raya), dan tiga hari berturut-turut untuk penayangan perdana di TV9 & MNCTV.